
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 191
                                                              din 31 august 2023
privind darea în folosință gratuită a unor spații pentru desfășurarea activității 

Direcției de Asistență Socială Sighișoara

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 28.254/22.08.2023 şi la Consiliul Local Sighișoara cu nr. 28.505/23.08.2023, de referatul de aprobare, înregistrat cu nr. 28.251/22.08.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

Ținând cont de faptul că pentru a da eficiență prevederilor art. 1 din Hotărârea Consiliului Local Sighişoara nr. 109/18.05.2018, prin care se stabilește sediul Direcției de Asistență Socială Sighișoara, în municipiul Sighișoara, Piața Muzeului, nr. 7, jud. Mureș, sens în care, între Municipiul Sighișoara, în calitate de comodant și Direcția de Asistență Socială Sighișoara, în calitate de comodatar, s-a încheiat, pentru o perioadă de 5 ani, Contractul de comodat nr. 15.523/31.05.2018, prin care au fost remise spre folosință Direcției de Asistență Socială Sighișoara încăperile cu nr. 8, 9, 10, 11 și 15 din incinta edificiului Primăriei Municipiului Sighișoara;

Având în vedere Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighişoara nr. 116/30.05.2023, în care se stipulează, la art. 9, faptul că sediul administrativ al Direcţiei de Asistenţă Socială Sighişoara este în municipiul Sighişoara, Piața Muzeului, nr. 7, și reținând și prevederile referitoare la structura organizatorică, atribuţiile şi competenţele specifice fiecărui serviciu/birou/compartiment din cadrul direcției;

Văzând adresa cu nr. 2.751/09.08.2023 a Direcției de Asistență Socială Sighișoara, înregistrată la Municipiul Sighișoara cu nr. 27.238/09.08.2023, prin care solicită remiterea spre folosință gratuită a spațiului necesar desfășurării activității acestei instituții, care include și activitatea Compartimentului “Servicii de asistență comunitară”, înființat prin Hotărârea Consiliului Local Sighişoara nr. 139/30.06.2022;

Având în vedere prevederile art. 858 - 865 și cele ale art. 874 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 lit. ,,d” și ale art. 349 - 353 din aceasta;

Având în vedere că imobilul situat în Municipiul Sighișoara, str. Piața Muzeului, nr. 7, în care sunt situate spațiile, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Biroului Logistic și Administrativ, înregistrat cu nr. 28.249/22.08.2023, prin care se propune darea în folosință gratuită a unor spații pentru desfășurarea activității Direcției de Asistență Socială Sighișoara;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 108, art. 129 alin. (2) lit. „c” și lit. „d”, alin. (6) lit. „a”, alin. (7) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

       H O T Ă R Ă Ş T E:

Art. 1. Se aprobă darea în folosință gratuită către Direcția de Asistență Socială Sighișoara, pentru o perioadă de 5 (cinci) ani, a încăperilor nr. 8, 9, 10, 11, 15, 62 și 65 aflate în incinta edificiului Primăriei Municipiului Sighișoara, situat în Municipiul Sighișoara, Piața Muzeului nr. 7, spații aflate în domeniul public al Municipiului Sighișoara, cuprinse în C.F. nr. 59.105, cu nr. top. 59.105 - C1, în suprafață totală de 137,30 mp., reprezentând 4,8 % din suprafața totală a edificiului evidențiată cu valoarea de inventar de 9.546.097,13 lei, pentru desfășurarea activității Direcției de Asistență Socială Sighișoara, cu sediul în Sighișoara, Piața Muzeului nr. 7, jud. Mureș.

Art. 2. Ca o consecință a celor prevăzute la art. 1, se aprobă încheierea contractului de comodat între Municipiul Sighișoara, în calitate de comodant și Direcția de Asistență Socială Sighișoara, în calitate de comodatar, potrivit anexei, care face parte integrantă din prezenta hotărâre.

Art. 3. Obligațiile Direcției de Asistență Socială Sighișoara și modalitățile de angajare a răspunderii sunt prevăzute în contractul de comodat prevăzut la art. 2 din prezenta.

Art. 4. Predarea - primirea spațiilor care fac obiectul contractului de comodat aprobat potrivit art. 2 din prezenta hotărâre, se va face pe bază de proces - verbal, în termen de 15 zile de la data adoptării prezentei hotărâri, și va constitui anexă la contractul de comodat. 

Art. 5. Cu data adoptării prezentei hotărâri, orice prevedere contrară își încetează aplicabilitatea.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Logistic și Administrativ, Biroul Buget, Contabilitate, Salarizare – Direcţia Economică, Biroul Juridic din cadrul Municipiului Sighișoara şi Direcția de Asistență Socială Sighișoara, prin director executiv.

Art. 7. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.                                            

PREŞEDINTE DE ŞEDINŢĂ,
  

       Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  2 ex. Biroul Logistic și Administrativ;

1 ex. Biroul Buget, Contabilitate, Salarizare – Direcţia Economică;

1 ex. Biroul Juridic;

2 ex. Direcția de Asistență Socială Sighișoara.

12 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 191/31.08.2023

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


